b'\n_START_ARTICLE_\nBul M5\n_START_SECTION_\nZgodovina\n_START_PARAGRAPH_\nPi\xc5\xa1tola je nastala leta 1995 in je bila sprva namenjena samo \xc5\xa1portnim strelcem. Sprva so pi\xc5\xa1tolo izdelovali samo v klasi\xc4\x8dni obliki, kasneje pa so jo za\xc4\x8deli tovarni\xc5\xa1ko prirejati bolj zahtevnim strelcem in nanjo name\xc5\xa1\xc4\x8dati razli\xc4\x8dne opti\xc4\x8dne namerilne napreva in kompenzatorje odsuna.\n_START_SECTION_\nOpis\n_START_PARAGRAPH_\nBul M5 je izdelan iz jekla, le nekateri manj obremenjeni deli (spro\xc5\xbeilec, plati\xc5\xa1\xc4\x8da ro\xc4\x8daja...) so izdelani iz plasti\xc4\x8dnih mas. Deluje na principu kratkega trzanja cevi (Browningov princip), in je v bistvu eden od klonov klasi\xc4\x8dne pi\xc5\xa1tole Colt M1911, po kateri ima prevzeto tudi varovalko, vgrajeno v ro\xc4\x8daj pi\xc5\xa1tole, ki sprosti kladivce \xc5\xa1ele, ko strelec objame ro\xc4\x8daj. Pi\xc5\xa1tola je sicer izdelana z ve\xc4\x8d razli\xc4\x8dnimi na\xc4\x8dini varovanja. Tako je na voljo le z omenjeno varovalko, lahko pa ima nad ro\xc4\x8dajem name\xc5\xa1\xc4\x8deno \xc5\xa1e klasi\xc4\x8dno varovalko kladivca, ki jo strelec sprosti s palcem. Na osnovnih modelih so merki nastavljivi, prirejene po\xc5\xa1tole pa imajo razli\xc4\x8dne opti\xc4\x8dne namerilne naprave (rde\xc4\x8da pika, opti\xc4\x8dno napravo s pove\xc4\x8davo,...). Osnovni modeli imajo prav tako bolj preproste plasti\xc4\x8dne obloge ro\xc4\x8daja, \xc5\xa1portni modeli pa so na voljo z aluminijastimi. Pi\xc5\xa1tola je na voljo v kalibrih; 9 mm Luger, .40 S&W, .45 ACP._NEWLINE_Zaradi enostavnega delovanja, visoke odpornosti, ter zanesljivosti in natan\xc4\x8dnosti, je priljubljena pri uporabnikih vseh strelskih panog.'